இப்போது ஆரத்தியும் அதே விஷயத்தை செய்கிறார். முன்பு நடந்த சம்பவத்தை நினைவுப்படுத்தி “ஆரவ்வைப் பார்த்தா இப்பவும் ஒரு மாதிரி இருக்கா?” என்று ஆரத்தி கேட்டதற்கு ஜூலி மட்டுமல்லாமல் ஆரவ்வும் சங்கடமடைந்தார். “ஏன் இப்ப பழைய விஷயங்களை கிளர்றீங்க?” என்று கோபமடைந்தார். “ஆரவ்வை முதல்ல இருந்தே ‘அண்ணா’ ன்னுதான் கூப்பிடறேன். அவர் கண்களை பார்த்தா, சிகரெட் பிடிக்கற ஸ்டைலைப் பார்த்தா எங்க அப்பா ஞாபகம் வருது’ன்னு சொன்னேன்” என்று ஜூலி விளக்கமளித்தாலும் ஆரத்தி அந்த பஞ்சாயத்தை முடிப்பதாக தெரியவில்லை. ஒருவரை வெறுப்பேற்றுவதில் ஆரத்தி கில்லாடியாக இருக்கிறார்.